Resep: Koringbier | Maroela Media
Mev. Doreen Human van Krugersdorp vertel: “As kinders was ons baie gretig om by ouma Dorie op die plaas in die Strydenburg-distrik te gaan kuier. Ouma was ’n baaskok en aan lekkernye en heerlike koringbier in die somer het dit nooit ontbreek nie.”
200 g (250 ml) heel koringkorrels
1 liter lou water
7 ml kitsgis
paar stukkies heel gemmer, gekneus
paar rosyne met pitte
5 ml kitsgis
Bedek die koring met koue water en laat dit oornag week. Dreineer dit die volgende oggend en spoel goed onder lopende koue water.
Plaas die koring in ’n groot vrugtefles. Voeg die lou water, suiker, kitsgis, gemmer en rosyne by en roer tot die suiker gesmelt het. Sit die deksel lossies op en laat die mengsel 24 uur lank staan.
Giet die bier ná 24 uur af in bottels en verkoel dit in die yskas. Giet hierna elke dag op dieselfde koring die lou water, suiker en kitsgis.
Giet die bier ná elke 24 uur af. (Die gemmer en rosyne kan weekliks deur varses vervang word.) Die koring moet ná elke derde week deur geweekte vars korrels vervang word.
Resep: Rooibos-ystee met suurlemoen, kruisement en heuning